ఇప్పటికీ స్టార్ హీరోలతో సినిమాలు చేసే అవకాశాలు దక్కించుకుంటున్న టాలీవుడ్ స్టార్ డైరెక్టర్ పూరి జగన్నాథ్కు విజయాలు మాత్రం రావడం లేదు. అయితే కొందరు హీరోలతో సినిమాలు చేయాలని ఆయన ప్లాన్ సిద్ధం చేసుకుంటున్నాడట.సినిమాను జెట్ స్పీడుతో పూర్తి చేయడంతో దర్శకుడు పూరి జగన్నాథ్ తరువాతే ఎవరైనా. సినిమా రిజల్ట్ సంగతి ఎలా ఉన్నా తాను అనుకున్న సినిమాను అనుకున్న సమయం కంటే ముందుగానే ప్రేక్షకుల ముందుకు తీసుకురావడంలో పూరి మిగతా వాళ్ల కంటే కాస్త ముందుంటానే చెప్పాలి. అందుకే మిగతా స్టార్ డైరెక్టర్లతో పోలిస్తే ఆయన సినిమా కౌంట్ ఎక్కువగా ఉంటుంది. బాలకృష్ణతో 'పైసా వసూల్' తెరకెక్కించి హిట్ కొట్టలేకపోయిన పూరి జగన్నాథ్, వచ్చే ఏడాది ఆయనతో మరో సినిమాను తెరకెక్కించబోతున్నట్టు ఇప్పటికే అనౌన్స్ కూడా చేశాడు. అయితే ఈలోపే తన కుమారుడు ఆకాశ్ పూరిని హీరోగా పరిచయం చేస్తూ ఓ సినిమాను తెరకెక్కించబోతున్నాడు పూరి. అక్టోబర్లో సెట్స్ మీదకు వెళ్లబోయే ఈ సినిమాను నాలుగు నెలల్లో పూర్తి చేయాలని టార్గెట్గా పెట్టుకున్నాడట టాలీవుడ్ స్టార్ డైరెక్టర్. ఇదిలా ఉంటే బాలయ్యతో పాటు పూరి జగన్నాథ్ సినిమాలు చేయాలనుకుంటున్న హీరోల లిస్టు చాలా పెద్దగానే ఉందని సినీ జనం చర్చించుకుంటున్నారు. ఇషాన్, బాలకృష్ణ, ఆకాశ్, రవితేజ, చిరంజీవి, మహేశ్, వెంకటేశ్ ఇలా ఒకరు కాదు, ఇద్దరు కాదు ఏకంగా ఏడుగురు హీరోల పేర్లు పూరి లిస్ట్లో ఉన్నాయని టాక్ వినిపిస్తోంది. మహేశ్ సినిమాకు 'జనగణమన' అనే టైటిల్ను కూడా ఫిక్స్ చేసిన పూరి ఆయన ఎప్పుడంటే అప్పుడు సినిమా చేసేందుకు రెడీగా ఉన్నాడు.ఇక మాస్ హీరో రవితేజ కోసం మరో మాస్ మసాలా స్టోరీ సిద్ధం చేశానని పూరి క్లారిటీ ఇచ్చాడు. అన్నీ అనుకున్నట్టు జరిగితే చిరంజీవి, వెంకటేశ్తోనూ సినిమాలు సెట్ అవుతాయనే నమ్మకంతో ఉన్నాడట పూరి జగన్నాథ్. ఇక రోగ్ హీరో ఇషాన్తో పూరి మరో సినిమా చేయాల్సి ఉందట. రోగ్ సినిమా టైమ్లోనే కుదిరిన 2 సినిమాల ఒప్పందం ప్రకారం టైమ్ చూసుకుని పూరి జగన్నాథ్ ఈ సినిమా చేస్తాడని కొందరు చర్చించుకుంటున్నారు. మరి సినిమాలు తప్ప సక్సెస్లు సాధించలేకపోతున్న పూరితో వీరిలో ఎంతమంది సినిమాలు చేస్తారన్న ప్రశ్నకు కాలమే సమాధానం చెప్పాలి.
ippatikee star heerolatho cinimaalu chese avakaasaalu dakkinchukuntunna tollivood star director puuri jagannathku vijayaalu maatram ravadam ledu. ayithe kondaru heerolatho cinimaalu cheyalani aayana plan siddham chesukuntunnadata.sinimaanu jett speedutho puurti cheyadamtho darsakudu puuri jagannath taruvathe evaraina. sinima riselt sangati ela unna taanu anukunna sinimaanu anukunna samayam kante mundugaane prekshakula munduku teesukuraavadamlo puuri migata vaalla kante kaasta munduntaane cheppali. anduke migata star directorlatho poliste aayana sinima count ekkuvagaa untundi. balakrishnatho 'paisa vasool' terakekkinchi hit kottalekapoyina puuri jagannath, vache edaadi aayanatho maro sinimaanu terakekkinchabothunnata ippatike anouns kuudaa cheshaadu. ayithe eelope tana kumarudu aakash puurini heeroga parichayam chestu oo sinimaanu terakekkinchabothunna puuri. actoberlo sets meedaku vellaboye ee sinimaanu naalugu nelallo puurti cheyalani targetga pettukunnadata tollivood star director. idila unte baalayyatho paatu puuri jagannath cinimaalu cheyalanukuntunna heerola listu chala peddagaane undani cinee janam charchinchukuntunnaaru. ishan, balakrishna, aakash, raviteja, chiranjeevi, mahesh, venkatesh ilaa okaru kaadu, iddaru kaadu ekamgaa eduguru heerola paerlu puuri listlo unnaayani tack vinipistondi. mahesh sinimaaku 'janaganamana' ane taitilnu kuudaa ficks chesina puuri aayana eppudante appudu sinima chesenduku redeegaa unnaadu.ika mas heero raviteja kosam maro mas masala story siddham chesanani puuri clarity ichadu. annee anukunnattu jarigithe chiranjeevi, venkatestoonuu cinimaalu sett avtayane nammakamtho unnadata puuri jagannath. ika rog heero ishaantho puuri maro sinima cheyalsi undata. rog sinima timelone kudirina 2 cinimala oppandam prakaaram time chusukuni puuri jagannath ee sinima chestadani kondaru charchinchukuntunnaaru. mari cinimaalu tappa saxeslu saadhinchalekapothunna puurithoo veerilo entamandi cinimaalu chestaranna prasnaku kaalame samadhanam cheppali.